ธุรกิจการลักลอบค้าแมลงพันธุ์หายากในอินเดีย
เวลานี้บรรดานักอนุรักษ์ธรรมชาติในเอเชียใต้กำลังกังวลเกี่ยวกับการ ลักลอบค้าแมลงพันธุ์หายากหลายชนิด โดยเฉพาะในหมู่บ้านชนบทในอินเดีย ที่จะ
ปัญหาการลักลอบค้าสัตว์ป่าจำพวกเสือ สิงโตหรือแรดในเอเชียเป็นเรื่องที่ สาธารณชนทราบกันดีอยู่แล้ว แต่ล่าสุดนักอนุรักษ์ธรรมชาติระบุว่ามีสัตว์เล็กๆ อีกประเภทหนึ่งที่กำลังได้รับความสนใจในหมู่ผู้ลักลอบค้าสัตว์นั่นก็คือแมลง รายงานข่าวบอกว่า ปัจจุบันแมลงหลายชนิดต้องสังเวยชีวิตเพื่อสนอความต้องการ ของผู้ที่ชื่นชอบของที่ระลึกรูปแมลงสวยๆ หายาก ไม่ว่าจะเป็นพวงกุญแจที่ทับกระดาษ กรอบรูป แมลงบางชนิดถูกนำไปใช้เพื่อผลิตยาแผนโบราณในเอเชีย และอเมริกาใต้และแมลงหายากบางพันธ์ก็เป็นที่ต้องการอย่างมากของบรรดานักสะสม ทั่วโลกที่พร้อมจะจ่ายเงินหลายพันหลายหมื่นดอลล่าร์เพื่อแลกกับการเป็นเจ้าของไม่ว่าแมลงตัวนั้นจะยังมีชีวิตอยู่หรือตายแล้วก็ตาม แม้คดีลักลอบค้าแมลงในอินเดียจะมีจำนวนไม่มากนักในแต่ละปีแต่ผู้เชี่ยวชาญ ด้านสัตว์ป่าเชื่อว่าขบวนการค้าแมลงอย่างผิดกฎหมายนั้นต้องมีขนาดใหญ่พอสมควร Khalid Pasha ผู้ประสานงานในอินเดียให้กับเครือข่ายตรวจสอบการค้าสัตว์ป่า Traffic บอกว่า เวลานี้การลักลอบค้าผีเสื้อหรือแมลงต่างๆ กำลังกลายเป็น หนึ่งในธุรกิจผิดกฎหมายที่มีการเติบโตอย่างสูงโดยเจ้าหน้าที่ป่าไม้อินเดียเปิดเผยว่า ผู้กระทำผิดที่เป็นชาวต่างชาติที่ถูกจับกุมมักจะอ้างว่าจับแมลงไปเพื่อการวิจัยโดยในช่วงไม่กี่ปีที่ผ่านมา รัฐบาลอินเดียได้จับกุมชาวเช็ค ชาวญี่ปุ่นชาวรัสเซียและ ฝรั่งเศส ที่ลักลอบจับแมลงตามรัฐต่างๆ ของอินเดียและเนปาลไปแล้วหลายคน ตามกฎหมายอินเดียการสะสมแมลงโดยไม่มีใบอนุญาตนั้นเป็นคดีอาญาร้ายแรงและผู้กระทำผิดอาจถูกตัดสินจำคุก อย่างไรก็ตามคุณ Khalid Pasha บอกว่าการค้าแมลงนั้นไม่เหมือนการลักลอบค้าสัตว์ป่าอื่นๆ เพราะชาวบ้านที่นำแมลงมาขายให้กับชาวต่างชาติที่มาขอซื้อ ไม่รู้ตัวว่ากำลังทำผิดกฎหมายอยู่ จนท.องค์กร Traffic ผู้นี้เล่าว่า การลักลอบค้าแมลงนั้นทำกันอย่างเป็นระบบและมีกลุ่มเป้าหมายที่แตกต่าง โดยคนเหล่านั้นจะมีรูปถ่ายแมลงต่างๆ นำไปให้เด็กๆ ชาวบ้านดูจากนั้นจึงบอกให้เด็กช่วยกันหาแมลงหรือผีเสื้ออย่างในภาพ โดยอาจให้เงิน ราว 5-10 รูปี สำหรับการป้องกันการลักลอบค้าแมลงนั้น จนท.อินเดียยืนยันว่าทางการพยายามเข้มงวดกวดขันในเรื่องนี้อยู่ แต่การจับผู้กระทำผิดค่อนข้างลำบากและท้าทาย กว่าการจับผู้ลักลอบค้าสัตว์ป่าชนิดอื่นๆเนื่องจากแมลงนั้นมีขนาดเล็ก และอาจถูกเก็บ ซ่อนไว้ในกระเป๋าเดินทางของนักท่องเที่ยวได้ง่ายๆนั่นเอง